བྱང་ཀོ་རི་ཡ་ནི་ཨི་རན་དང་།སུ་ཌིན།དེ་བཞིན་སི་རི་ཡ་སོགས་དྲག་སྤྱོད་པ་མང་བའི་རྒྱལ་ཁབ་ཁག་དང་འབྲེལ་ལམ་ཡོད་སྟབས།ཨ་རིས་བྱང་ཀོ་རི་ཡ་ནི་དྲག་སྤྱོད་པའི་སྦྱིན་བདག་ཡིན་པར་བརྩིས་ཡོད་ཀྱང་།ཕྱི་ལོ་༢༠༠༨ལོར་ཨ་རི་དང་བྱང་ཀོ་རི་ཡ་གཉིས་བར་བྱང་ཀོ་རི་ཡའི་རྡུལ་ཕྲན་མཚོན་ཆའི་ལས་གཞིར་གྲོས་མོལ་བྱུང་རྗེས།སྲིད་འཛིན་ཟུར་པ་བྷུ་ཤི་ཡིས་བྱང་ཀོ་རི་ཡ་དྲག་སྤྱོད་པའི་སྦྱིན་བདག་ཡིན་ཟེར་བ་དེ་ཕྱིར་འཐེན་བྱས་ཡོད་པ་རེད།འོན་ཀྱང་།བྱང་ཀོ་རི་ཡའི་ངོས་ནས་གྲོས་མོལ་ཡོང་བའི་རེ་བ་བྱེད་ཀྱི་མེད་པ་མ་ཟད།ད་ལྟ་བར་དུ་བྱང་ཀོ་རི་ཡས་རྡུལ་ཕྲན་མཚོན་ཆའི་ཚོད་ལྟ་ཐེངས་༦བྱས་པ་དང་།མེ་ཤུགས་འཕུར་མདའ་ཡང་ཡང་ཚོད་ལྟ་བྱེད་ཀྱི་ཡོད་པ་ར་འཕྲོད་ཡོད་པ་རེད།